Buksnes kirke

Buksnes kirke ligger på Gravdal i Vestvågøy kommune i Nordland. Kirka er ei langkirke med basilikaform og utført i dragestil, av tømmer, med 600 plasser. Den ble innviet 22. november 1905 og restaurert mellom 1965 og 1967. Arkitekt for kirka var Karl Norum. Buksnes kirkesogn er nevnt første gang i skriftlige kilder i 1324. Ei kirke blåste ned fire år på rad, siste gang i 1638/39. Ei ny korskirke av tre sto ferdig i 1641. Denne kirka sto muligens helt fram til 1802, da den var så dårlig at den måtte rives. Ei ny langkirke ble så bygd, delvis av tømmer fra den gamle. Denne kirka ble så ødelagt av en storm i 1882. Enda ei ny kirke ble bygd, denne gang ei korskirke. Denne kirka ble innviet i 1885. Den ble antent av et lyn og brant ned 26. januar 1903. Dagens kirke ble lenge støttet opp av seks stag for å motstå stormværet. Da kirka ble restaurert på 1960-tallet, ble stagene fjernet og støpt inn i veggene i sidegangene. Dagens orgel i Buksnes kirke er det tredje orgelet i kirka. Orgelet som ble montert da kirka ble bygd, ble byttet ut i 1968. Det nye orgelet ble skiftet ut i 1997. Andre kirker i Vestvågøy Borge kirke Hol kirke Knutstad kapell Stamsund kirke Valberg kirke Referanser Eksterne lenker Vestvågøy kirkelige fellesråd Arkitekturguide for Nord-Norge og Svalbard (no) «Buksnes kirke». Kirkesøk. Den norske kirke. (no) «Buksnes kirke». Kulturminnesøk. Riksantikvaren – Direktoratet for kulturminneforvaltning.